28/12/2012 | Administración LocalMunicipal
Ferrol
Facenda e Patrimonio
Edicto aprobación definitiva mesas e cadeiras 2013

Por acordo plenario de data 27 de setembro aprobouse, provisionalmente, a modificación modificación da ordenanza fiscal reguladora da taxa pola ocupación de dominio público con mesas e cadeiras con finalidade lucrativa. Tralo período de exposición pública presentáronse alegacións polo grupo municipal socialista, pola asociación de empresarios de hostelería Ferrol e comarca e pola Asociación veciñal de Esteiro Na sesión plenaria do día 21 de decembro deste ano, resolvéronse as alegacións presentadas, aprobando definitivamente a modificación das ordenanzas fiscais correspondentes ó citado exercicio. Polo tanto a redacción definitiva da ordenanza fiscal reguladora da taxa pola ocupación de dominio público con mesas e cadeiras con finalidade lucrativa, correspondente ó exercicio 2013 é como segue: De conformidade co disposto no art.20 do R. d. l.2/2004, polo que se aproba o Texto refundido da Lei reguladora de facendas locais, este Concello establece a taxa por utilizacións privativas ou aproveitamentos especiais pola ocupación do dominio público con mesas e cadeiras con finalidade lucrativa, que se ha rexer pola presente ordenanza. Están obrigados ao pagamento da taxa regulada nesta ordenanza, as persoas ou entidades a favor das cales se outorguen as licenzas. Enténdese por ocupación de terreos de dominio público municipal con terraza de veladores anexos a establecementos situados en inmoble ou local, a colocación naquel de mesas, cadeiras, parasoles ou calquera outro elemento - permitido pola normativa especifica- en liña de fachada ou fronte ao establecemento e sen barra de servizo distinta da do interior do propio establecemento. A celebración de actuacións musicais en dominio público requirirá expresa autorización municipal que, se é o caso, determinará os seus límites. A ocupación de terreos de dominio público municipal anteriormente definida suxeitarase a licenza administrativa e poderase instalar unicamente o mobiliario expresamente autorizado. Corresponderalle ao Negociado de Patrimonio a autorización para a ocupación do dominio públicos con mesas e cadeiras. Calquera elemento adicional, sexa cal sexa a súa natureza (toldos, paraventos, instalacións eléctricas, etc.), requerirá a autorización da Concellería de Urbanismo. Os locais autorizados deberán exhibir no escaparate o adhesivo identificativo coa autorización do ano correspondente, según modelo entregado por esta Administración. O espazo público autorizado poderá ser sinalizado segundo as instrucións e sistemas que no seu momento este concello determine. Os criterios para a determinación do dominio público susceptible de ocupación con mesas e cadeiras serán os especificados, en cada momento, pola ordenanza de locais comerciais ou, de ser o caso, as instrucións ou normas de desenvolvemento do planeamento de calquera rango ditadas pola Área de Urbanismo. En todo caso, as autorizacións quedarán suxeitas ás disposicións vixentes en cada momento tanto no relativo ás súas obrigas sanitarias e de limpeza como en materia de ruídos. A actividade de terrazas no dominio público terá que cesar de domingo a xoves ás 00.00 horas. Os venres e sábados ás 01.00 horas. Durante Semana Santa, Nadal, a Semana grande das Festas e o día das Pepitas, a actividade das terrazas concluirá á 01.00 horas Finalizado o horario autorizado, será responsabilidade das persoas ou entidades autorizadas a retirada da vía pública de todo o mobiliario que conforma a terraza. Permitirase o depósito do dito mobiliario para as terrazas autorizadas en prazas. Este depósito terá que facerse de xeito que non entorpeza o tránsito peonil pola rúa. A xestión da taxa realizarase polo sistema de padrón, e queda suxeita a autoliquidación á súa alta. Para os exercicios seguintes procederá a notificación colectiva. As autorizacións serán por ano completo prorrogables de xeito automático ata a solicitude de baixa polo interesado ou revogación da autorización por parte da Administración. Unha vez incluído no padrón, a obriga de pagamento nace a 1 de xaneiro de cada exercicio. Para as altas o nacemento da obriga de pagamento derivará da autorización outorgada. O alcalde e, se é o caso, o concelleiro delegado, a través dos servizos municipais correspondentes, será o competente para controlar o exacto cumprimento das normas establecidas na presente ordenanza, así como para a imposición de sancións, coa instrución previa do expediente sancionador. As infraccións clasifícanse en graves e moi graves.1 Faltas graves: (a) A falta de ornato e limpeza na terraza ou no seu contorno. (b) A deterioración nos elementos do mobiliario e ornamentais urbano ou - en xeral- do dominio publico anexo ou lindantes ao establecemento, que se produzan como consecuencia da actividade desenvolta polo titular da licenza. (c) A ocupación de maior superficie da autorizada, cando o dito exceso non supere nun 10% a superficie autorizada. (d) A non exhibición das autorizacións municipais preceptivas aos inspectores ou autoridades municipais que o soliciten. (e) O almacenamento de mobiliario no espazo público. (f) Ocupación do dominio público por elementos non autorizados expresamente. (g) Ocupar a zona de acceso ás vivendas, que en ningún caso poderá ser inferior ao ancho do propio portal. (h) Que a disposición de mesas e cadeiras nas terrazas non deixe habilitado un pasillo de acceso ó local para persoas en cadeiras de rodas 2 Faltas moi graves: a) A reiteración de dúas faltas graves. b) A desobediencia aos lexítimos requirimentos dos inspectores e autoridades. c) Non desmontar as instalacións cando así fose ordenado pola autoridade municipal. d) A ocupación de maior superficie da autorizada en mais dun 10% e) Realizar actuacións musicais no dominio público sen autorización previa ou sen atender as limitacións establecidas na dita autorización. f) A instalación de mesas e cadeiras sen a preceptiva autorización. As faltas moi graves sancionaranse con multa de ata 1000 €(mil euros). En todo caso, se a infracción obxecto de comisión é a ocupación do dominio público sen a preceptiva autorización o importe da sanción verase incrementado mediante a aplicación dun coeficiente de 0,25€ por metro cadrado e día de ocupación A sanción correspondente ás faltas graves será de ata 500 €(cincocentos euros). Establécese unha redución dun 50% nas sancións naqueles supostos que o infractor, no período de audiencia que corresponde a incoación do expediente, acepte os feitos e responsabilidades que se lle imputan, e realice o ingreso correspondente. Transcorrida a dita audiencia non poderá aplicarse a redución referida. Así mesmo, a presentación de calquera escrito de oposición posterior suporá a perda da dita redución. Con independencia da sanción, o infractor deberá pagar o importe dos danos sufridos no dominio publico. O incumprimento de calquera das normas que suxeitan a instalación autorizada poderá dar lugar á revogación da autorización, e procederase -de ser necesario- á execución subsidiaria no relativo á retirada do dominio público dos elementos que constitúen a instalación obxecto de revogación, sen prexuízo da sanción que lle corresponda á infracción cometida. Cando xurdisen circunstancias imprevistas ou sobrevidas de urbanización, así como de implantación, supresión ou modificación de servizos públicos, o Concello, mediante resolución motivada poderá revogar a licenza concedida, sen dereito a indemnización. Os eventos deportivos, culturais, festivos ou de calquera outra natureza, organizados directa ou indirectamente por esta Administración, poderán motivar a suspensión temporal da autorización, sen que disto se derive dereito económico ningún. O importe da cota será de 11,73€ por cada m2 de superficie ocupada, multiplicarase logo o resultado polo índice de situación que lle corresponda segundo a ordenanza reguladora do imposto sobre actividades económicas ao terreo que se ocupe. A dita cota terá carácter anual, sen prexuizo do rateo legalmente establecido. Para aquelas ocupacións que teñan instaladas de xeito non permanente, biombos, mámparas testos ou calquera outro elemento que faga imposible ou dificulte o tráfico peonil pola zona obxecto de ocupación, a tarifa pola ocupación será 17,60€ por metro cadrado, serán de aplicación os coeficientes do imposto de actividades económicas antes referidos. Para aquelas ocupacións que teñan instaladas de xeito permanente, biombos, mamparas, testos ou calquera outro elemento que faga imposible ou dificulte o tráfico peonil pola zona obxecto de ocupación, a tarifa pola ocupación será 23,46€ por metro cadrado, serán de aplicación os coeficientes do imposto de actividades económicas antes referidos. Entenderase como non permanente aquelas instalacións que de xeito diario poidan ser retiradas da vía pública. A aplicación do réxime excepcional recollido na disposición adicional primeira determinará a aplicación dunha cota de 0,50€ por metro cadrado de superficie ocupada e día. Nos períodos de festas de verán, Semana Santa e Nadal poderá autorizarse ocupacións da calzada das vías públicas. As ditas ocupacións determinarán o peche do tráfico rodado das ditas vías, con excepción do réxime común da ocupación regular da presente ordenanza. Estas ocupacións poderán realizarse en períodos distintos dos sinalados, por motivos de promoción turística da cidade. As citadas autorizacións requirirán o informe favorable en materia de tráfico e seguridade, que determinará as condicións en que deberán de realizarse as devanditas ocupacións. Aquelas solicitudes para a instalación de mesas e cadeiras en que non se poida acreditar a obtención da licenza de apertura, por atoparse en trámite, poderá concederse unha licenza temporal de instalación de terrazas, a cal terá unha vixencia dun ano. Esta licenza será susceptible de prórroga durante o tempo en que se desenvolvan as actuacións competencia da área de urbanismo en materia de apertura. En todo caso, a incoación de calquera expediente dirixido ao peche ou cese da actividade do negocio implicará a revogación da licenza temporal. A redacción da presente ordenanza fiscal entrará en vigor o día da súa publicación no Boletín Oficial da Provincia (BOP), comezará a aplicarse a partir do día 1 de xaneiro do 2013 e permanecerá en vigor ata a súa modificación ou derogación expresa.” O que se fai público para xeral coñecemento, podendo interpoñerse recurso contencioso-administrativo contra os acordos elevados a definitivos no prazo de dous meses, contados a partir da publicación deste edito no Boletín Oficial da Provincia, perante a Sala do Contencioso-administrativo do Tribunal Superior de Xustiza de Galicia. Ferrol, 21 de decembro de 2012 O Alcalde Asdo.: José Manuel Rey Varela